Farg’ona shahar hokimining

2016 yil 7 noyabr kungi

№ 1339 qarori

Shahardagi ijtimoiy muhofazaga muhtoj va ish topishda

qiynalayotgan  shaxslarni ishga joylashtirish uchun ish

o’rinlarini 2017 yil uchun band qilib qo’yish to’g’risida

O’zbekiston Respublikasining “Aholini ish bilan ta’minlash to’g’risida”gi Qonunining (O’zbekiston Respublikasi Oliy Majlisi Axborotnomasi, 1998 y., 5-6-son, 97-modda), [17-moddasi](file:///D%3A%5Cpages%5Cgetpage.aspx%3Flact_id%3D51887#54867)ga va “Nogironlarni ijtimoiy himoya qilish to’g’risida”gi Qonunining (O’zbekiston Respublikasi qonun hujjatlari to’plami, 2008 y., 29-30-son, 277-modda), [25-moddasi](file:///D%3A%5Cpages%5Cgetpage.aspx%3Flact_id%3D1372495#1372816)ga asosan hamda Vazirlar Mahkamasining 2008 yil 20 avgustdagi 186-son qarori bilan tasdiqlangan “Ijtimoiy muhofazaga muhtoj va ish topishda qiynalayotgan shaxslarni ishga joylashtirish uchun ish o’rinlarini band qilib qo’yish tartibi to’g’risida”gi [Nizom](file:///D%3A%5C%5Cpages%5C%5Cgetpage.aspx%3Flact_id%3D1383704%22%20%5Cl%20%221383920) (O’zbekiston Respublikasi qonun hujjatlari to’plami, 2008 y,. 34-son, 333-modda) ijrosini ta’minlash maqsadida,

Q A R O R Q I L A M A N :

1. Shahardagi ijtimoiy muhofazaga muhtoj va ish topishda qiynalayotgan shaxslarni ishga joylashtirish uchun ish joylarining eng kam miqdorini belgilash bo’yicha komissiya tarkibi 1-ilovaga muvofiq, Farg’ona shahar korxonalarida 2017 yil uchun ijtimoiy muhofazaga muhtoj va ish topishda qiynalayotgan shahslar uchun band qilingan (kvota) ish joylarini taqsimoti 2-ilovaga asosan tasdiqlansin.

2-ilovaga muvofiq xodimlarning ro’yxati bo’yicha o’rtacha sonidan
5160 nafarni tashkil etadigan 7 foiz miqdorida, shu jumladan:

o’n to’rt yoshgacha bolalari va nogiron bolalari bo’lgan yolg’iz ota, yolg’iz ona va ko’p bolali ota-onalar uchun 310  nafar

ta’lim muassasalarini tugatgan yoshlar uchun 3613 nafar

muddatli harbiy xizmatdan bo’shatilgan shaxslar uchun 420 nafar.

nogironlar uchun 155 nafar.

Shahar Bandlikka ko’maklashish markazida ish qidiruvchi sifatida hisobda turgan pensiya yoshiga yaqinlashib qolgan shaxslar uchun  137 nafar

jazoni o’tash muassasalaridan ozod qilingan, jazoni o’tayotgan yoki sud qaroriga ko’ra tibbiy xarakterdagi majburiy choralar ko’rilgan shaxslar uchun  361 nafar.

kichik yoshli bolalari bo’lgan ishlamaydigan ayollar uchun 31 nafar.

ijtimoiy muhofazaga muhtoj shaxslarning boshqa toifalari, shu jumladan odam savdosidan jabrlanganlar uchun 41 nafar.

Ijtimoiy ahamiyatli kasaliklar bilan og’riyotgan shahslar uchun 12 nafar.

2. Ushbu toifa shaxslar uchun ish o’rinlari xodimlar tomonidan o’zlarining mehnat majburiyatlarini to’siqlarsiz bajarishini ta’minlaydigan sanitariya-gigiena normalari va mehnat sharoitlariga muvofiq bo’lishi kerak, shu jumladan:

yolg’iz ota, yolg’iz ona va 14 yoshgacha bo’lgan nogiron bolalari bor ko’p bolali ota-onalar uchun - bolalarni tarbiyalash va mehnat majburiyatlari bo’yicha vazifalarni uyg’unlashtirish imkonini beradigan, o’zgaruvchan ish jadvaliga ega bo’lgan ish o’rinlari;

ta’lim muassasalarini tugatgan yoshlar uchun - ularning kasb bo’yicha tayyorgarligiga muvofiq bo’lgan ish o’rinlari;

muddatli harbiy xizmatdan bo’shatilgan shaxslar uchun - ularning kasb bo’yicha tayyorgarligiga muvofiq bo’lgan ish o’rinlari;

nogironlar uchun - mehnat sharoitlari bo’yicha attestastiyadan o’tkazilgan hamda xodimga ish jarayonlarini to’sqinliksiz bajarish imkonini (sog’lig’ining ahvoli va mehnat faoliyatiga nisbatan belgilangan zid ko’rsatkichlar hisobga olingan holda) beradigan ish o’rinlari;

 shahar Bandlikka ko’maklashish markazida ish qidiruvchi sifatida hisobda turgan pensiya yoshiga yaqinlashib qolgan shaxslar uchun - maxsus malakani talab qilmaydigan ish o’rinlari;

jazoni o’tash muassasalaridan bo’shatilgan, jazoni o’tayotgan yoki sud qaroriga ko’ra tibbiy xarakterdagi majburiy choralar ko’rilgan shaxslar uchun - ularning kasb bo’yicha tayyorgarligi hisobga olingan holdagi ish o’rinlari, muayyan kasb-hunarga, malakaga ega bo’lmagan shaxslar uchun - maxsus malakani talab qilmaydigan ish o’rinlari.

3. Ish o’rinlari band qilib qo’yiladigan kasblar va
lavozimlar:

hisobchi, o’qituvchi, hamshira, shifokor, haydovchi, kompyuter operatori, tikuvchi, huquqshunos, xodimlar ishlari bo’yicha inspektor, iktisodchi, menejer, yo’l ishchisi, bino ishchisi,kulol, chilangar, sartarosh, bog’bon, farrosh.

4.  Shahardagi mavjud korxona, tashkilot va muassasalarning rahbarlariga:

O’zbekiston Respublikasi Vazirlar Mahkamasining 2008 yil
20 avgustdagi 186-sonli qarori bilan tasdiqlangan “Ijtimoiy muhofazaga muhtoj va ish topishda qiynalayotgan shaxslarni ishga joylashtirish uchun ish o’rinlarini band qilib qo’yish to’g’risida”gi Nizomga muvofiq ijtimoiy muhofazaga muhtoj va ish qidirishda qiynalayotgan shaxslar uchun ko’rsatilgan ish o’rinlari tashkil etilishini ta’minlash;

2016 yil boshlangunga qadar o’n kundan kechikmay ijtimoiy muhofazaga muhtoj va ish qidirishda qiynalayotgan shaxslarni ishga joylashtirish uchun band qilib qo’yilgan ish o’rinlari umumiy sonining kamida 25 (yigirma besh) foizi hajmida ish o’rinlari band qilib qo’yilishini va tayyor bo’lishini ta’minlasin, ushbu to’g’rida  shahar Bandlikka ko’maklashish markaziga yil boshlangunga qadar axborot berilsin;

ijtimoiy muhofazaga muhtoj va ish qidirishda qiynalayotgan shaxslar uchun ish o’rinlarining qolgan qismini band qilib qo’yish tashkilot
(ish beruvchi) tomonidan kalendar yilning birinchi choragi mobaynida ta’minlasin, bu to’g’rida  shahar Bandlikka ko’maklashish markaziga birinchi chorak tugagandan keyin o’n kundan kechikmay axborot berish;

tashkilotlar xar oyda   shahar Bandlikka ko’maklashi markaziga yuqorida ko’rsatilgan toifadagi shaxslarning ishga joylashtirilishi to’g’risida ushbu nizomga 2-ilovaga muvofiq shakl bo’yicha axborot taqdim etishi;

band qilib qo’yilgan ish o’rinlarining belgilangan soni hisobiga ijtimoiy muhofazaga muhtoj va ish qidirishda qiynalayotgan shaxslarni ishga joylashtirish uchun ish o’rinlarining tayyorligi to’g’risidagi axborotni tashkilot tomonidan taqdim etilmaganligiga ham va amalda ularning tayyor emasligiga ham mehnat organi tomonidan mahalliy davlat hokimiyati organi qarorining bajarilmaganligi sifatida qarashi lozimligi qayd etilsin.

5. Ushbu qaror bajarilmagan taqdirda tashkilotning mansabdor shaxslariga Ijtimoiy muhofazaga muhtoj va ish topishda qiynalayotgan shaxslarni ishga joylashtirish uchun ish o’rinlarini band qilib qo’yish tartibi to’g’risidagi Nizomning [15-bandig](file:///C%3A%5CUsers%5CAdmin%5CDownloads%5C1383704#1383967)a  muvofiq jarima solinadi.

6. Ijtimoiy muhofazaga muhtoj va ish qidirishda qiynalayotgan shaxslar uchun band qilib qo’yiladigan ish o’rinlarini  shahar hokimi tomonidan belgilangan miqdordan ortiqcha tashkil etgan tashkilotlar ushbu ish o’rinlarini tashkil etishga sarflangan mablag’larning bir qismini Bandlikka ko’maklashish jamg’armasi mablag’lari hisobidan qoplash huquqiga egadir.

7.  Shahar Bandlikka ko’maklashish markazi (X.Raxmonov) bir hafta muddatda ushbu qarorni 1-bandida ko’rsatilgan tashkilot rahbarlari e’tiboriga etkazsin va uning bajarilishi ustidan nazoratni ta’minlasin.

8. Belgilansinki, ushbu qaror ommaviy axborot vositalarida rasman e’lon qilinsin va 2017 yilning 1 yanvar kunidan kuchga kiritilsin.

9. Ushbu qarorning ijrosini nazorat qilish  shahar hokimining o’rinbosari U.Karimov zimmasiga yuklatilsin.

Shahar hokimi                                            D.B.Raxmatov